Kuinka monta mikrofonia Bose Noise Cancelling Headphones 700 -kuulokkeissa on?
Bose Noise Cancelling 700 -kuulokkeissa on yhteensä kahdeksan mikrofonia. Kuusi niistä vaimentaa taustaääniä merkittävästi, jotta ne eivät kantaudu korviisi. Kaksi näistä kuudesta mikrofonista toimivat yhdessä kahden muun kanssa ja parantavat puheentunnistusta. Keilanmuodostusjärjestelmä eristää äänesi ja vaimentaa ympäristön äänet. Estojärjestelmä on toinen taustaääniä poistava järjestelmä, joka havaitsee ja estää loput häiritsevistä äänistä, esimerkiksi kahvinkeittimen ja lähellä käytävien keskustelujen äänet. Järjestelmä tekee tämän reaaliajassa ja sopeutuu paikan vaihtamiseen ja ympäristön muuttumiseen. Se toimii kaikkien virtuaaliavustajien, kaikkien 700-kuulokkeisiin yhdistettyjen puhelinten ja kaikkien puhelin/kuulokkeet-yhdistelmien kanssa.
fi
Mikä on Bose Noise Cancelling Headphones 700 -kuulokkeiden kantama?
Bose Noise Cancelling Headphones 700 -kuulokkeiden kantama on 10 metriä. Voit ymmärtää kantaman helpommin esimerkiksi ajattelemalla, että kantama kattaa huoneen, jossa käyttäjä sijaitsee sekä viereisen huoneen. Fyysiset esteet, kuten seinät ja ovet, tai muiden elektronisten laitteiden aiheuttamat häiriöt voivat rajoittaa kantamaa. Kuulokkeista voi kuulua napsuntaa tai rahinaa, jos Bluetooth-yhteydessä esiintyy häiriöitä. Jos näin tapahtuu, siirry kauemmas langattomasta reitittimestä tai mikroaaltouunista ja lähemmäs Bluetooth-laitetta.
fi
Mikä on akustinen TriPort-kuulokerakenne?
Bose Noise Cancelling Headphones 700 -kuulokkeissa on Bosen kehittämä akustinen TriPort-kuulokerakenne, joka käyttää ulkoisia portteja korvakuppien ilmastointiin ja akustisen tilan kasvattamiseen, jotta toistettava ääni kuulostaa suurelta ja vaikuttavalta.
fi
Miten Bose Noise Cancelling Headphones 700 -kuulokkeet taitetaan säilytystä varten?
Bose Noise Cancelling Headphones 700 -kuulokkeissa on piilotettu nivel, jonka ansiosta korvakupit on helppo taittaa kokoon yhdellä liikkeellä ja säilyttää ohuessa suojakotelossa. Kotelon sisällä on myös erillinen johtojen säilytykseen tarkoitettu lokero, jossa on magneetilla kiinnittyvä kansi. Muotoilu parantaa kotelon helppokäyttöisyyttä ja helpottaa säilytystä tiukoissa paikoissa, kuten auton istuintaskussa, repussa tai laukussa.
fi
Miten Bose Noise Cancelling Headphones 700 ‑kuulokkeiden taustaäänien poisto toimii?
Bose Noise Cancelling Headphones 700 -kuulokkeet vaimentavat taustaääniä sekä aktiivisten että passiivisten teknologioiden avulla. Aktiivinen taustaäänien poisto käyttää Bosen omaa elektroniikkaa, ja mikrofoneja on sijoitettu korvakuppien sisä- ja ulkopuolelle. Mikrofonit tarkkailevat jatkuvasti ympäristön ääniä ja poistavat ne välittömästi vastakkaisella signaalilla. Passiivisessa taustaäänten poistossa hyödynnetään akustista rakennetta ja korvakuppien tarkkaa istuvuutta.
fi
Miten kauan akku kestää?
Bose Noise Cancelling Headphones 700 -kuulokkeissa on ladattava litiumioniakku, joka riittää kuunteluun jopa 20 tunniksi.
fi
Miten pariliitän Bose Noise Cancelling Headphones 700 kuulokkeet mobiililaitteeseeni?
Varmista ensin, että kuulokkeisiin on kytketty virta oikean korvakupin takana olevalla yläpainikkeella. Aseta kuulokkeet seuraavaksi pariliitostilaan pitämällä virtapainiketta painettuna 3 sekunnin ajan. Huomautus: jos pariliität kuulokkeet ensimmäistä kertaa, ne käynnistyvät pariliitostilaan automaattisesti. Saat lisäohjeita äänikehotteista. Suosittelemme käyttämään pariliitoksen muodostamiseen Bose Music ‑sovellusta. Voit kuitenkin käyttää myös laitteesi Bluetooth-asetuksia.
fi
Miten puhelimeni oletusarvoista virtuaaliavustajaa käytetään?
Bose Headphones 700 -kuulokkeiden oikean korvakupin takana olevalla alemmalla painikkeella voit käyttää puhelimen virtuaaliavustajia, kuten Siriä.
fi
Miten säädän Bose Noise Cancelling Headphones 700 -kuulokkeiden äänenvoimakkuutta tai käytän niillä sisältöjä?
Oikean korvakupin etupuolikkaassa on perustoiminnot sisältävä kosketuskäyttöliittymä. Voit säätää äänenvoimakkuutta helposti liu'uttamalla sormella ylös- tai alaspäin ja siirtyä kappaleesta toiseen liu'uttamalla eteen- tai taaksepäin. Kaksoisnapautuksella voit keskeyttää toiston tai jatkaa sitä ja vastata puheluun tai lopettaa sen.
fi
Mitä Bose AR -tuotteet ovat?
Bose AR -tuotteissa on sisäiset liikeanturit. Anturit havaitsevat pään asennon ja kehon liikkeet ja mahdollistavat Bose Noise Cancelling Headphones 700 -kuulokkeiden virrankulutuksen hallitsemisen valmiustilassa. Antureiden käyttötavat vaihtelevat tuotteittain.
fi
Mitä eroa on Noise Cancelling Headphones 700- ja langattomilla QuietComfort 35 II -kuulokkeilla?
QuietComfort 35 II- ja Bose Noise Cancelling Headphones 700 ‑kuulokkeet ovat langattomia Bluetooth-kuulokkeita. Molemmissa kuulokkeissa on Bosen kehittämä aktiivinen taajuuskorjaus, joten kuulijaa pidemmän kuuntelun yhteydessä rasittavan tehostetun basson, laulun ja diskantin sijaan ne tuottavat todenmukaista, selkeää ja tasapainoista ääntä. Molemmissa kuulokkeissa on myös taustaäänien poistotoiminto, mutta QuietComfort 35 -kuulokkeissa valittavana on kolme asetusta, kun taas Headphones 700 -kuulokkeissa on 11 asetusta, joista yksi päästää kaikki ympäristön äänet läpi. Korkein asetus tarjoaa tehokkaimman taustaäänien poiston, matalin päästää läpi kaikki ympäristön äänet – napin painalluksella kuulet oman äänesi ja muiden äänet yhtä selkeästi kuin silloin, kun et käytä kuulokkeita. Keskustelutilan avulla kuulet ympäristön äänet ja voit samalla nauttia sisällöstä. Voit keskeyttää sisällön toistamisen ja taustaäänien poiston samanaikaisesti ja keskustella muiden kanssa kasvotusten tai kuunnella lyhyitä kuulutuksia ja jatkaa sitten siitä, mihin jäit.
fi
Mitä, jos olen maassa, jossa Google Assistantia tai Alexaa ei vielä tueta?
Bose Music -sovelluksen ohjeiden avulla voit valita tietyllä alueella käytettävissä olevia toimintoja. Jos alueella on käytettävissä vain yksi vaihtoehto, sovellus tuo automaattisesti näkyviin sen, jonka voit valita. Jos kumpikaan vaihtoehto ei ole käytettävissä alueella, virtuaaliavustajapainike ottaa oletusarvoisesti käyttöön mobiililaitteen oman virtuaaliavustajan.
fi
Tuleeko Bose Noise Cancelling Headphones 700 -kuulokkeisiin saataville ohjelmistopäivityksiä?
Bose Headphones 700 -kuulokkeet on suunniteltu yhteensopiviksi tulevien innovaatioiden kanssa. Bose lisää ajan myötä uusia ominaisuuksia ja vieläkin parempia äänenhallintaominaisuuksia ohjelmistopäivitysten avulla. Saat Boselta tiedon uusista ominaisuuksista rekisteröimällä uudet kuulokkeesi Bose Music -sovelluksessa.
fi
Voiko Bose Noise Cancelling Headphones 700 -kuulokkeet yhdistää samanaikaisesti kahteen mobiililaitteeseen?
Kyllä. Usean pisteen teknologian ansiosta Bose Headphones 700 -kuulokkeet voivat olla samanaikaisesti langattomassa Bluetooth-yhteydessä kahteen laitteeseen, kuten iPadiin ja älypuhelimeen. Kun katselet videota yhdistetyllä iPadilla, kuulokkeet keskeyttävät toiston automaattisesti, jos vastaat yhdistettyyn älypuhelimeen tulevaan puheluun. Puhelun päätyttyä kuulokkeet siirtyvät takaisin iPadin videotoistoon.
fi
Voiko Bose Noise Cancelling Headphones 700 -kuulokkeiden taajuuskorjaimen asetuksia muuttaa?
Bose Headphones 700 -kuulokkeilla voit valita kahdesta EQ-taajuuskorjainvaihtoehdosta. Jos et tee mitään, kuuntelemasi musiikin bassot, keskitaajuudet ja diskantit säädetään automaattisesti siten, että se kuulostaa hyvältä. Jos taas valitset taajuuskorjaimen Bose Music -sovelluksen asetuksissa, voit muuttaa äänitasoja oman makusi mukaan. Oli miten oli, saat nauttia mukaansatempaavasta äänestä kaikilla äänenvoimakkuuksilla.
fi
Voiko Bose Noise Cancelling Headphones 700 -kuulokkeilla vastata puheluihin?
Kyllä. Bose Noise Cancelling Headphones 700 -kuulokkeiden adaptiivisen mikrofonijärjestelmän ansiosta kuulokkeita voi käyttää puheluihin, kun ne on liitetty älypuhelimeen. Perinteisten puhelujen lisäksi kuulokkeet toimivat Voice over Internet Protocol (VoIP) ‑puhelusovellusten, kuten Skypen ja FaceTimen, kanssa.
fi